Document ID: 32007R0552

KOMISIJOS REGLAMENTAS (EB) Nr. 552/2007
2007 m. gegužės 22 d.
nustatantis didžiausią Bendrijos paramą alyvuogių aliejaus sektoriaus darbo programoms ir dalinio ar savanoriško bendrosios išmokos schemos įgyvendinimo 2007 m. biudžeto viršutines ribas bei Tarybos reglamente (EB) Nr. 1782/2003, kuris yra iš dalies keičiamas šiuo reglamentu, nustatytos bendrosios išmokos schemos metinius finansinius paketus
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2003 m. rugsėjo 29 d. Tarybos reglamentą (EB) Nr. 1782/2003, nustatantį bendrąsias tiesioginės paramos schemų pagal bendrą žemės ūkio politiką taisykles ir nustatantį tam tikras paramos schemas ūkininkams bei iš dalies keičiantį reglamentus (EEB) Nr. 2019/93, (EB) Nr. 1452/2001, (EB) Nr. 1453/2001, (EB) Nr. 1454/2001, (EB) Nr. 1868/94, (EB) Nr. 1251/1999, (EB) Nr. 1254/1999, (EB) Nr. 1673/2000, (EEB) Nr. 2358/71 ir (EB) Nr. 2529/2001 (1), ypač į jo 64 straipsnio 3 dalį, 70 straipsnio 2 dalį, 110i straipsnio 2 dalį, 143b straipsnio 3 dalį ir 145 straipsnio i punktą,
kadangi:
(1)
Valstybėms narėms, 2007 metais įgyvendinančioms Reglamento (EB) Nr. 1782/2007 III antraštinėje dalyje numatytą bendrosios išmokos schemą, reikėtų nustatyti 2007 metų visų to reglamento 66-69 straipsniuose numatytų išmokų biudžeto viršutines ribas, taikant to reglamento III antraštinės dalies 5 skyriaus 2 skirsnyje nustatytas sąlygas.
(2)
Reikėtų 2007 metams nustatyti biudžeto viršutines ribas valstybėms narėms, besinaudojančioms Reglamento (EB) Nr. 1782/2003 70 straipsnyje numatyta galimybe dėl tiesioginių išmokų, kurioms netaikoma bendrosios išmokos schema.
(3)
Reikėtų pakeisti didžiausią paramos už alyvmedžius sumą, nustatytą Reglamento (EB) Nr. 1782/2003 110i 3 dalyje, atsižvelgiant į koeficiento, nustatyto to paties straipsnio trečioje dalyje, sumažinimą ir į sumą, užlaikytą remiantis minėto straipsnio 4 dalimi, kai apie tokį užlaikymą pranešė atitinkamos valstybės narės. Todėl reikėtų atitinkamai pritaikyti nacionalines viršutines ribas, nustatytas minėto reglamento VIIIa priede.
(4)
Siekiant aiškumo, reikėtų paskelbti 2007 metų bendrosios išmokos schemos biudžeto viršutines ribas, iš Reglamento (EB) Nr. 1782/2003 VIII priede nurodytų viršutinių ribų atėmus to reglamento 66-70 straipsniuose nustatytų išmokų viršutines ribas.
(5)
Valstybėms narėms, kurios 2007 m. įgyvendins Reglamento (EB) Nr. 1782/2003 IVa antraštinėje dalyje numatytą bendrosios išmokos už plotą schemą, didžiausios metinės paramos tiesioginėmis išmokomis sumos turėtų būti nustatytos pagal minėto reglamento 143b straipsnio 3 dalį.
(6)
Siekiant aiškumo, reikėtų paskelbti didžiausias turimas sumas, skirtas bendrosios išmokos už plotą schemą įgyvendinančioms valstybėms narėms, kad jos galėtų išmokėti pagal jų pranešimus nustatytas atskiras išmokas už cukrų 2007 m., kaip numatyta Reglamento (EB) Nr. 1782/2003 143ba straipsnyje.
(7)
Reikėtų nustatyti didžiausią Bendrijos skiriamą sumą alyvuogių aliejaus sektoriaus patvirtintų veiklos vykdytojų parengtoms darbo programoms, remiantis koeficientu, taikomu pagal Reglamento (EB) Nr. 1782/2003 110 straipsnio i punkto 4 dalį užlaikytai sumai, apie kurią pranešė atitinkamos valstybės narės.
(8)
Todėl Reglamentą (EB) Nr. 1782/2003 reikėtų atitinkamai iš dalies pakeisti.
(9)
Šiame reglamente numatytos priemonės atitinka Tiesioginių išmokų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
1. Reglamento (EB) Nr. 1782/2003 66-69 straipsniuose nustatytos 2007 m. viršutinės biudžeto ribos nurodytos šio reglamento I priede.
2. Reglamento (EB) Nr. 1782/2003 70 straipsnio 2 dalyje nustatytos 2007 m. viršutinės biudžeto ribos nurodytos šio reglamento II priede.
3. Viršutinės 2007 metų biudžeto vienkartinių išmokų schemos, nustatytos Reglamento (EB) Nr. 1782/2003 III antraštinėje dalyje, ribos nurodytos šio reglamento III priede.
4. Reglamento (EB) Nr. 1782/2003 143b straipsnio 3 dalyje nustatytos 2007 metų didžiausios metinės paramos tiesioginėmis išmokomis sumos nurodytos šio reglamento IV priede.
5. Šio reglamento V priede nurodytos didžiausios Čekijai, Latvijai, Lietuvai, Vengrijai, Lenkijai, Rumunijai ir Slovakijai skirtos lėšų sumos atskiroms išmokoms už cukrų išmokėti 2007 m. pagal Reglamento (EB) Nr. 1782/2003 143ba straipsnio 4 dalį.
2 straipsnis
Remiantis Reglamento (EB) Nr. 1782/2003 110i straipsnio 4 dalimi, didžiausia suma, kurią Bendrija skiria alyvuogių aliejaus sektoriaus patvirtintų veiklos vykdytojų parengtoms darbo programoms finansuoti, yra tokia:
(milijonais eurų)
Graikija
11,098
Prancūzija
0,576
Italija
35,991
3 straipsnis
Reglamentas (EB) Nr. 1782/2003 iš dalies keičiamas taip:
1)
110i straipsnio 3 dalies pirmoje pastraipoje pateikta lentelė pakeičiama šia lentele:
(milijonais eurų)
Ispanija
103,14
Kipras
2,93“
2)
VIIIa priede informacija skiltyse apie Maltą ir Slovėniją keičiama taip:
„Kalendoriniai metai
Malta
Slovėnija
2005
670
35 800
2006
830
44 184
2007
1 668
59 026
2008
2 085
73 618
2009
2 502
87 942
2010
2 919
101 959
2011
3 336
115 976
2012
3 753
129 993
2013
4 170
144 110
2014
4 170
144 110
2015
4 170
144 110
2016 ir vėlesni metai
4 170
144 110“
4 straipsnis
Šis reglamentas įsigalioja septintą dieną nuo jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2007 m. gegužės 22 d.

Labels: 15
17
5
6